Euroopan parlamentin ja neuvoston direktiivi 95/2/EY, annettu 20 päivänä helmikuuta 1995, elintarvikkeiden muista lisäaineista kuin väri- ja makeutusaineista



Virallinen lehti nro L 061 , 18/03/1995 s. 0001 - 0040



EUROOPAN PARLAMENTIN JA NEUVOSTON DIREKTIIVI 95/2/EY, annettu 20 päivänä helmikuuta 1995, elintarvikkeiden muista lisäaineista kuin väri- ja makeutusaineista EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen (1), ottavat huomioon talous- ja sosiaalikomitean lausunnon (2), toimivat perustamissopimuksen 189 b artiklassa määrättyä menettelyä noudattaen (3), ottavat huomioon ihmisravinnoksi tarkoitetuissa elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY (4) ja erityisesti sen 3 artiklan 2 kohdan, sekä katsovat, että erot säilöntäaineita, hapettumisenestoaineita ja muita lisäaineita sekä niiden käyttöä koskevien kansallisten lainsäädäntöjen välillä estävät elintarvikkeiden vapaata liikkumista; tämä voi vääristää kilpailuolosuhteita, näitä elintarvikkeiden lisäaineita ja niiden käyttöä koskevien säännösten ensisijaisena tavoitteena tulisi olla pyrkimys suojella kuluttajaa, yleisesti tunnustetaan, että jalostamattomien elintarvikkeiden ja eräiden muiden elintarvikkeiden olisi oltava lisäaineettomia, ottaen huomioon viimeisimmät näitä aineita koskevat tieteelliset ja toksikologiset tiedot, jotkut lisäaineista on sallittu vain tietyissä ruuissa ja tietyin käyttöä koskevin edellytyksin, on tarpeen antaa tiukat määräykset elintarvikelisäaineiden käytöstä äidinmaidonkorvikkeissa, vieroitusvalmisteissa ja lastenruuissa, josta säädetään erityisruokavaliovalmisteita koskevassa jäsenvaltioiden lainsäädännön lähentämisestä 3 päivänä toukokuuta 1989 annetussa neuvoston direktiivissä 89/398/ETY (5), ja erityisesti sen 4 artiklan 1 kohdan e alakohdassa, tällä direktiivillä ei ole tarkoitus vaikuttaa makeutus- ja väriaineita koskeviin säännöksiin, kunnes kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (6) ja torjunta-ainejäämien enimmäismäärien vahvistamista tietyille kasvikunnasta peräisin oleville tuotteille, mukaan lukien hedelmät ja vihannekset, 27 päivänä marraskuuta 1990 annetun neuvoston direktiivin 90/642/ETY (7) mukaiset erityissäännökset on annettu, tällä direktiivillä säädellään väliaikaisesti tiettyjä tähän ryhmään kuuluvia aineita, komission tehtävänä on mukauttaa yhteisön säännöksiä tässä direktiivissä vahvistettuihin säännöksiin, elintarvikealan tiedekomiteaa on kuultu aineista, jotka eivät vielä kuulu yhteisön sääntelyn piiriin, on tarpeen sisällyttää tähän direktiiviin erityisiä muissa yhteisön säädöksissä tarkoitettuja lisäaineita koskevia säännöksiä, on toivottavaa, että päätettäessä siitä, kuuluuko tietty elintarvike tiettyyn elintarvikkeiden ryhmään, noudatetaan pysyvän elintarvikekomitean kuulemismenettelyä, voimassa olevien muita elintarvikelisäaineita kuin väri- ja makeutusaineita koskevien puhtausvaatimusten muutokset ja uudet sellaisia aineita koskevat erittelyt, joita varten puhtauskriteerejä ei ole, annetaan direktiivin 89/107/ETY 11 artiklassa säädetyn menettelyn mukaisesti, elintarvikealan tiedekomitea ei ole vielä antanut lausuntoa jauhojen käsittelyaineista; kyseisistä aineista annetaan erillinen direktiivi, ja tällä direktiivillä korvataan direktiivit 64/54/ETY (8), 70/357/ETY (9), 74/329/ETY (10) ja 83/463/ETY (11), siten kumotaan kyseiset direktiivit, ON ANTANUT TÄMÄN DIREKTIIVIN: 1 artikla 1. Tämä direktiivi on direktiivin 89/107/ETY 3 artiklassa tarkoitetun laaja-alaisen direktiivin erään osan muodostava erityisdirektiivi, joka koskee muita lisäaineita kuin väri-ja makeutusaineita sekä jauhojen käsittelyaineita. 2. Elintarvikkeissa saa käyttää vain lisäaineita, jotka täyttävät elintarvikealan tiedekomitean määräämät vaatimukset. 3. Tässä direktiivissä tarkoitetaan: a) "säilöntäaineilla" aineita, jotka pidentävät elintarvikkeiden säilyvyyttä suojelemalla niitä mikro-organismien aiheuttamalta pilaantumiselta; b) "hapettumisenestoaineilla" aineita, jotka pidentävät elintarvikkeiden säilyvyyttä suojaamalla niitä hapettumisen aiheuttamalta pilaantumiselta, kuten rasvan härskiintymiseltä ja värinmuutoksilta; c) "kantaja-aineilla", mukaan luettuna kantajaliuottimet, aineita, joita käytetään liuottamaan, laimentamaan, hajottamaan tai muutoin fyysisesti muuttamaan elintarvikelisäainetta muuttamatta sen teknistä toimintaa (ja ilman omaa teknistä vaikutusta) lisäaineen käsittelyn, annostelun tai käytön helpottamiseksi; d) "hapoilla" aineita, jotka lisäävät elintarvikkeen happamuutta ja/tai antavat siihen happaman maun; e) "happamuudensäätöaineilla" aineita, jotka muuttavat tai säätelevät elintarvikkeen happamuutta tai emäksisyyttä; f) "paakkuuntumisenestoaineilla" aineita, jotka vähentävät elintarvikkeen yksittäisten hiukkasten taipumusta tarttua toisiinsa; g) "vaahdonestoaineilla" aineita, jotka estävät tai vähentävät vaahdonmuodostusta; h) "täyteaineilla" aineita, jotka vaikuttavat elintarvikkeen tilavuuteen vaikuttamatta olennaisesti sen energia-arvoon; i) "emulgointiaineilla" aineita, jotka tekevät mahdolliseksi tai säilyttävät tasaisen seoksen kahdesta tai useammasta toisiinsa sekoittumattomasta olomuodosta, kuten öljystä ja vedestä; j) "sulatesuoloilla" aineita, jotka muuttavat juuston sisältämät proteiinit dispersoituneeseen muotoon ja siten aikaansaavat rasvan ja muiden aineosien homogeenisen jakautumisen; k) "kiinteyttämisaineilla" aineita, jotka tekevät hedelmän tai vihanneksen solukon kiinteäksi tai rapeaksi tai säilyttävät sen sellaisena tai jotka yhdessä hyytelöimisaineiden kanssa muodostavat tai vahvistavat hyytelörakennetta; l) "arominvahventeilla" aineita, jotka vahvistavat elintarvikkeen omaa makua ja/tai tuoksua; m) "vaahdotusaineilla" aineita, jotka mahdollistavat kaasumaisen olomuodon homogeenisen jakautumisen kiinteässä tai nestemäisessä elintarvikkeessa; n) "hyytelöimisaineilla" aineita, jotka antavat elintarvikkeelle hyytelömäisen rakenteen; o) "kiillotusaineilla" (mukaan luettuna voiteluaineet) aineita, jotka elintarvikkeen ulkopintaan käytettyinä jättävät kiiltävän pinnan tai muodostavat suojakerroksen; p) "kosteudensäilyttäjillä" aineita, jotka estävät elintarvikkeita kuivumasta kosteuspitoisuudeltaan alhaisen ympäröivän ilman vaikutuksesta tai edistävät jauheen liukenemista nestemäiseen aineeseen; q) "muunnetuilla tärkkelyksillä" aineita, joita saadaan yhdellä tai useammalla kemiallisella käsittelyllä syötävistä tärkkelyksistä, jotka on voitu käsitellä fyysisesti tai entsyymeillä ja jotka voivat olla happo- tai emäsohenteisia tai valkaistuja; r) "pakkauskaasuilla" muita kaasuja kuin ilma, jotka lisätään pakkaukseen ennen elintarvikkeen sijoittamista siihen pakattaessa tai sen jälkeen; s) "ponneaineilla" muita kaasuja kuin ilma, jotka poistavat elintarvikkeen astiasta; t) "nostatusaineilla" aineita tai seoksia, jotka vapauttavat kaasuja ja siten lisäävät taikinan tai seoksen tilavuutta; u) "kompleksinmuodostajilla" aineita, jotka muodostavat kemiallisia yhdisteitä metalli-ionien kanssa; v) "stabilointiaineilla" aineita, jotka mahdollistavat elintarvikkeen fyysis-kemiallisen tilan ylläpitämisen; stabilointiaineisiin kuuluu aineita, jotka mahdollistavat tasaisen seoksen säilymisen kahdesta tai useammasta sekoittumattomasta aineesta elintarvikkeessa, ja niihin kuuluu myös aineita, jotka stabiloivat, ylläpitävät tai vahvistavat elintarvikkeen olemassa olevaa väriä; w) "sakeuttamisaineilla" aineita, jotka lisäävät elintarvikkeen jähmeyttä. 4. Muilla jauhon käsittelyaineilla kuin emulgointiaineilla tarkoitetaan aineita, jotka lisätään jauhoon tai taikinaan sen leivontaominaisuuksien parantamiseksi. 5. Tässä direktiivissä elintarvikelisäaineina ei pidetä: a) juomaveden käsittelyyn käytettäviä aineita, joista säädetään direktiivissä 80/778/ETY (12); b) pektiiniä sisältäviä tuotteita, jotka on saatu kuivatusta omenoiden puristusjätteestä tai sitrushedelmien kuorista tai näiden sekoituksesta käyttämällä liuotinhappoa, jonka jälkeen se osittain neutraloidaan natrium- tai kaliumsuoloilla ("nestemäinen pektiini"); c) purukumin perusaineita; d) valkoista tai keltaista dekstriiniä, paahdettua tai dekstrinoitua tärkkelystä, happo- tai emäskäsittelyllä muunneltua tärkkelystä, valkaistua tärkkelystä, fyysisesti muunneltua tärkkelystä eikä amyloliittisillä entsyymeillä käsiteltyä tärkkelystä; e) ammoniumkloridia; f) veriplasmaa, syötävää gelatiinia, proteiinihydrolysaatteja ja niiden suoloja, maitoproteiinia eikä gluteenia; g) muita aminohappoja ja niiden suoloja kuin glutamiinihappoa, glysiiniä, kysteiiniä eikä kystiiniä ja niiden suoloja, joilla ei ole lisäainetehtäviä; h) kaseinaatteja ja kaseiinia; i) inuliinia. 2 artikla 1. Elintarvikkeissa saa käyttää vain liitteissä 1, 3, 4 ja 5 lueteltuja lisäaineita 1 artiklan 3 kohdassa lueteltuihin tarkoituksiin. 2. Liitteessä 1 lueteltuja elintarvikelisäaineita saa käyttää elintarvikkeissa 1 artiklan 3 kohdassa lueteltuihin tarkoituksiin "quantum satis" -periaatteen mukaisesti, lukuun ottamatta liitteessä 2 lueteltuja elintarvikkeita. 3. Ellei asiasta erikseen säädetä, 2 kohtaa ei sovelleta: a) - jalostamattomiin elintarvikkeisiin, - hunajaan sellaisena kuin se määritellään direktiivissä 74/409/ETY (13), - emulgoimattomiin eläin- tai kasviperäisiin öljyihin tai rasvoihin, - happamattomaan voihin, - pastöroituun ja steriloituun (myös iskukuumennettuun) maitoon ja kermaan (mukaan lukien täysrasvainen, kuorittu ja puolikuorittu valmiste), - maustamattomiin eläviin fermentoituihin maitotuotteisiin, - luontaiseen kivennäisveteen sellaisena kuin se määritellään direktiivissä 80/777/ETY (14) eikä lähdeveteen, - kahviin (lukuun ottamatta maustettua pikakahvia) eikä kahviuutteisiin, - maustamattomaan teehen, - sokereihin sellaisina kuin ne määritellään direktiivissä 73/437/ETY (15), - kuivaan makaroniin ja pastaan, - luonnolliseen maustamattomaan kirnumaitoon (lukuun ottamatta steriloitua kirnumaitoa); tässä direktiivissä ilmaisulla "jalostamaton" tarkoitetaan, että elintarvikkeita ei ole käsitelty millään tavalla, joka saa aikaan olennaisen muutoksen elintarvikkeiden alkuperäisessä tilassa; elintarvikkeet on kuitenkin voitu esimerkiksi leikata, jakaa, irrottaa, leikata luuttomaksi, jauhaa, nylkeä, kuoria, hienontaa, paloitella, pestä, puhdistaa, jäädyttää tai pakastaa, jäähdyttää, jauhaa tai siivilöidä, pakata tai purkaa; b) direktiivissä 89/398/ETY tarkoitettuihin imeväisten ja lasten ruokiin, mukaan luettuna terveydeltään heikkojen imeväisten ja lasten ruuat; näitä ruokia koskevat liitteen 6 määräykset, c) liitteessä 2 lueteltuihin elintarvikkeisiin, joissa saa olla vain tuossa liitteessä tarkoitettuja lisäaineita sekä liitteissä 3 ja 4 tarkoitettuja lisäaineita niissä määriteltyjen ehtojen mukaisesti. 4. Liitteissä 3 ja 4 lueteltuja lisäaineita saa käyttää vain noissa liitteissä tarkoitetuissa elintarvikkeissa ja niissä määrättyjen edellytysten mukaisesti. 5. Vain liitteessä 5 lueteltuja lisäaineita saa käyttää elintarvikelisäaineiden kantaja-aineina tai kantajaliuottimina, ja niitä on käytettävä liitteessä määrättyjen edellytysten mukaisesti. 6. Tämän direktiivin säännökset koskevat myös direktiivin 89/398/ETY mukaisesti erityisravinnoksi tarkoitettuja elintarvikkeita. 7. Liitteissä ilmoitetut enimmäismäärät tarkoittavat elinitarvikkeita sellaisina, kuin niitä markkinoidaan, jollei toisin mainita. 8. Tämän direktiivin liitteissä ilmaisulla "quantum satis" tarkoitetaan, että enimmäistasoa ei ole määritelty. Lisäaineita on kuitenkin käytettävä hyvän valmistustavan mukaisesti enintään halutun tarkoituksen saavuttamiseksi tarpeellinen määrä ja sillä edellytyksellä, että ne eivät johda kuluttajaa harhaan. 3 artikla 1. Elintarvikelisäaineen esiintyminen elintarvikkeessa on sallittua: - muussa kuin 2 artiklan 3 kohdassa tarkoitetussa koostetussa elintarvikkeessa sikäli kuin elintarvikelisäaine on sallittu jossakin koostetun elintarvikkeen aineosassa, tai - jos elintarvike on tarkoitettu käytettäväksi ainoastaan koostetun elintarvikkeen valmistuksessa ja sikäli kuin koostettu elintarvike on tämän direktiivin määräysten mukainen. 2. Mitä 1 kohdassa säädetään, ei koske direktiivissä 89/398/ETY tarkoitettuja äidinmaidonkorvikkeita, vieroitusvalmisteita eikä lastenruokia, ellei niin erityisesti säädetä. 4 artikla Tätä direktiiviä sovelletaan rajoittamatta makeutus- tai väriaineita koskevien erityisdirektiivien liitteissä lueteltujen lisäaineiden sallimista. 5 artikla Tämän direktiivin 6 artiklassa säädettyä menettelyä noudattaen voidaan tarvittaessa päättää: - kuuluuko tietty tämän direktiivin antamishetkellä luokittelematon elintarvike 2 artiklassa tai jossakin liitteessä tarkoitettuun elintarvikeryhmään; tai - käytetäänkö liitteissä lueteltua ja "quantum satis" -sallittua elintarvikelisäainetta 2 artiklassa tarkoitettujen perusteiden mukaisesti; tai - onko aine 1 artiklassa tarkoitettu elintarvikelisäaine. 6 artikla 1. Jos tässä artiklassa säädettyä menettelyä on noudatettava, komissiota avustaa päätöksellä 69/414/ETY (16) perustettu pysyvä elintarvikekomitea, jäljempänä "komitea". 2. Puheenjohtaja saattaa asian komitean käsiteltäväksi joko omasta aloitteestaan tai jäsenvaltion edustajan pyynnöstä. 3. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 4. a) Komissio päättää suunnitelluista toimenpiteistä, jos ne ovat komitean lausunnon mukaiset. b) Jos suunnitellut toimenpiteet eivät ole komitean lausunnon mukaisia tai jos lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluessa siitä, kun asia on esitetty neuvostolle, komissio tekee päätöksen ehdotetuista toimenpiteistä. 7 artikla Jäsenvaltioiden on kolmen vuoden kuluessa tämän direktiivin voimaantulosta luotava järjestelmät elintarvikelisäaineiden kulutuksen ja käytön valvomiseksi sekä annettava komissiolle kertomus havainnoistaan. Komissio antaa Euroopan parlamentille ja neuvostolle kertomuksen viiden vuoden kuluessa tämän direktiivin voimaantulosta elintarvikelisäaineiden markkinoilla sekä niiden käyttö- ja kulutustasossa tapahtuneista muutoksista. Direktiivin 89/107/ETY liitteessä II olevan 4 kohdan yleisten perusteiden mukaisesti komissio tarkastelee viiden vuoden kuluessa tämän direktiivin voimaantulosta tässä direktiivissä tarkoitettuja käytön edellytyksiä ja esittää tarvittaessa muutoksia. 8 artikla 1. Kumotaan direktiivit 64/54/ETY, 70/357/ETY, 74/329/ETY ja 83/463/ETY. 2. Viittauksia näihin kumottuihin direktiiveihin ja niissä tarkoitettuihin tiettyjä elintarvikelisäaineita koskeviin puhtausvaatimuksiin pidetään tämän jälkeen viittauksina tähän direktiiviin. 9 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 25 päivänä syyskuuta 1996, jotta: - mahdollistetaan viimeistään 25 päivänä syyskuuta 1996 tämän direktiivin mukaisten tuotteiden kauppa ja käyttö, - estetään viimeistään 25 päivänä maaliskuuta 1997 tämän direktiivin vastaisten tuotteiden kauppa ja käyttö; markkinoille ennen tuota päivää saatettuja tai päivättyjä tuotteita, jotka eivät ole tämän direktiivin mukaisia, saadaan kuitenkin saattaa markkinoille, kunnes varastot loppuvat. Niiden on ilmoitettava tästä viipymättä komissiolle. Näissä jäsenvaltioiden antamissa säädöksissä on viitattava tähän direktiiviin, tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 10 artikla Tämä direktiivi tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. 11 artikla Tämä direktiivi on osoitettu kaikille jäsenvaltioille. Tehty Brysselissä 20 päivänä helmikuuta 1995. Euroopan parlamentin puolesta K. HÄNSCH Puheenjohtaja Neuvoston puolesta J. PUECH Puheenjohtaja (1) EYVL N:o C 206, 13. 8. 1992, s. 12 ja EYVL N:o C 189, 13. 7. 1993, s. 11 (2) EYVL N:o C 108, 19. 4. 1993, s. 26 (3) Euroopan parlamentin lausunto 26 päivältä toukokuuta 1993 (EYVL N:o C 176, 28. 6. 1993, s. 117), vahvistettu 2 päivänä joulukuuta 1993 (EYVL N:o C 342, 20. 12. 1993), neuvoston yhteinen kanta 10 päivältä maaliskuuta 1994 (EYVL N:o C 172, 24. 6. 1994, s. 4) ja Euroopan parlamentin päätös 16 päivältä marraskuuta 1994 (EYVL N:o C 341, 5. 12. 1994) (4) EYVL N:o L 40, 11. 2. 1989, s. 27 (5) EYVL N:o L 186, 30. 6. 1989, s. 27 (6) EYVL N:o L 230, 19. 8. 1991, s. 1. Direktiivi sellaisena kuin se on viimeksi muutettuna komission asetuksella (ETY) N:o 3600/92 (EYVL N:o L 366, 15. 12. 1992, s. 10) (7) EYVL N:o L 350, 14. 12. 1990, s. 71 (8) EYVL N:o 12, 27. 1. 1964, s. 161 (9) EYVL N:o 157, 18. 7. 1970, s. 31 (10) EYVL N:o L 189, 12. 7. 1974, s. 1 (11) EYVL N:o L 255, 15. 9. 1983, s. 1 (12) EYVL N:o L 229, 30. 8. 1980, s. 11. Direktiivi sellaisena kuin se on viimeksi muutettuna direktiivillä 91/692/ETY (EYVL N:o L 377, 31. 12. 1991, s. 48). (13) EYVL N:o L 221, 12. 8. 1974, s. 10 (14) EYVL N:o L 229, 30. 8. 1980, s. 1 (15) EYVL N:o L 356, 27. 12. 1973, s. 71 (16) EYVL N:o L 291, 19. 11. 1969, s. 9 LIITE 1 YLEISESTI ELINTARVIKKEISSA KÄYTTÖÖN HYVÄKSYTYT LISÄAINEET, JOITA EI MAINITA 2 ARTIKLAN 3 KOHDASSA Huomautuksia: 1. Tämän luettelon aineita voidaan lisätä 2 artiklan 3 kohdassa tarkoitettuja elintarvikkeita lukuun ottamatta kaikkiin elintarvikkeisiin "quantum satis" -periaatteen mukaan. 2. Numeroiden E 407 ja E 440 kohdalla lueteltuja aineita voidaan standardoida sokerilla sillä edellytyksellä, että tästä ilmoitetaan numeron ja nimen lisäksi. 3. Käytettyjen symbolien selitykset: *Aineita E 290, E 938, E 939, E 941, E 942 ja E 948 voidaan myös käyttää 2 artiklan 3 kohdassa tarkoitetuissa elintarvikkeissa. >VIITTAUS KAAVIOON> Aineita E 410, E 412, E 415 ja E 417 ei saa käyttää valmistettaessa kuivia elintarvikkeita, joihin on tarkoitus lisätä vettä ennen nauttimista. >TAULUKON PAIKKA> LIITE 2 ELINTARVIKKEITA, JOISSA VOIDAAN KÄYTTÄÄ TIETTYJÄ LIITTEEN 1 LISÄAINEITA >TAULUKON PAIKKA> LIITE 3 EHDOLLISESTI SALLITUT SÄILÖNTÄ- JA HAPETTUMISENESTOAINEET A OSA Sorbaatit, bentsoaatit ja p-hydroksibentsoaatit >TAULUKON PAIKKA> >TAULUKON PAIKKA> B OSA Rikkidioksidi ja sulfiitit >TAULUKON PAIKKA> >TAULUKON PAIKKA> C OSA Muut säilöntäaineet >TAULUKON PAIKKA> >TAULUKON PAIKKA> >TAULUKON PAIKKA> D OSA Muut hapettumisenestoaineet Huomautuksia 1. Taulukon * viittaa suhteellisuussääntöön: kun käytetään gallaattien, BHA:n ja BHT:n yhdistelmiä, yksittäisiä tasoja on alennettava suhteessa. >TAULUKON PAIKKA> LIITE 4 MUUT SALLITUT LISÄAINEET Ilmoitetut enimmäismäärät koskevat elintarvikkeita, jotka on valmistettu valmistajan ohjeiden mukaisesti nautintavalmiiksi. >TAULUKON PAIKKA> LIITE 5 SALLITUT KANTAJA-AINEET JA KANTAJALIUOTTIMET Huomautus: Tähän luetteloon eivät sisälly 1. Aineet, joita pidetään yleisesti elintarvikkeina, 2. Direktiivin 1 artiklan 5 kohdassa tarkoitetut aineet, 3. Aineet, joilla on ensi sijassa hapon tai happamuudensäätöaineen tehtävä, kuten sitruunahappo ja ammoniumhydroksidi. >TAULUKON PAIKKA> LIITE 6 IMEVÄISTEN JA LASTEN RUUISSA SALLITUT ELINTARVIKELISÄAINEET Huomautus Äidinmaidonkorvikkeet, vieroitusvalmisteet ja lasten ruuat saavat sisältää arabikumia E 414 ja piidioksidia E 551 sen seurauksena, että niihin lisätään ravintovalmisteita, jotka sisältävät korkeintaan 10 g/kg näitä aineita, sekä mannitolia E 421, silloin kun sitä käytetään B12-vitamiinin kantaja-aineena (ei alle 1 osa B12-vitamiinia 1 000 osaan mannitolia). Enimmäismäärät koskevat valmistajan ohjeen mukaisesti valmistettua nautintavalmista elintarviketta. I OSA TERVEIDEN IMEVÄISTEN ÄIDINMAIDONKORVIKKEESSA SALLITUT ELINTARVIKELISÄAINEET Huomautuksia 1. Hapatettujen maitojen valmistukseen voidaan käyttää muita kuin patogeenisia viljelmiä, jotka tuottavat L(+)-maitohappoa. 2. Jos elintarvikkeeseen lisätään molempia lisäaineita E 322 ja E 471, tuota elintarviketta varten asetettua näitä lisäaineita koskevaa enimmäistasoa lasketaan sillä suhteellisella osalla, joka elintarvikkeessa on toista lisäainetta. >TAULUKON PAIKKA> 2 OSA TERVEIDEN IMEVÄISTEN VIEROITUSVALMISTEISSA SALLITUT ELINTARVIKELISÄAINEET Huomautuksia 1. Hapatettujen maitojen valmistukseen voidaan käyttää muitakin kuin patogeenisia viljelmiä, jotka tuottavat L(+)-maitohappoa. 2. Jos elintarvikkeeseen lisätään molempia lisäaineita E 322 ja E 471, tuota elintarviketta varten asetettua näitä lisäaineita koskevaa enimmäistasoa lasketaan sillä suhteellisella osalla, joka elintarvikkeessa on toista lisäainetta. 3. Jos elintarvikkeeseen lisätään useampaa kuin yhtä lisäainetta E 407, E 410 ja E 412, tuota elintarviketta varten asetettua jokaista lisäainetta koskevaa enimmäistasoa lasketaan sillä suhteellisella osalla, joka elintarvikkeessa on toisia lisäaineita. >TAULUKON PAIKKA> 3 OSA TERVEIDEN IMEVÄISTEN RUUISSA JA VIEROITUSRUUISSA SALLITUT ELINTARVIKELISÄAINEET >TAULUKON PAIKKA> 4 OSA SALLITUT ELINTARVIKELISÄAINEET ERITYISRUOKAVALMISTEISIIN, JOTKA ON TARKOITETTU IMEVÄISILLE JA LASTENRUUAKSI Sovelletaan liitteen 6 osien 1-3 taulukoita.